觀中芙蓉盛開
作者：王洋
朝代：宋

paragraphs: 秋木日動搖，秋容日脩整。
況復白琳宮，焚香事幽屏。
胡爲彼美人，犯此清凈境。
仙官儼環珮，注目朝倒景。
豈容正法眼，泛愛冶色靚。
得非葉太清，宿念未灰冷。
北斗春已足，三山夢初醒。
曰鱗貴女子，俗目未可騁。
慣聽步虛詞，生便浮館靜。
那知羽衣人，文成僞心猛。
記語東方兒，偷桃不可幸。
共待月滿除，蕭蕭散疏影。